Staking laat Bfn-kitsbanke dalk leegloop | Maroela Media
Flavia de Cillia, woordvoerder van SBV Services, het die staking aan Maroela Media bevestig. "Dit is nie duidelik hoekom die werknemers staak nie, aangesien hulle weier om met die sentrumbestuur te vergader," het sy gesê.
Volgens De Cillia probeer SBV se departement van bedryfsverhoudinge en lede van die vakbond Sasbo om met die stakende werkers te vergader om hul ontevredenheid te bespreek. "SBV poog om die kwessie so gou moontlik op te los," het De Cillia gesê.
Volgens 'n ingeligte bron is daar 'n sterk moontlikheid dat die kitsbanke in Bloemfontein binne 'n paar dae nie meer kontant beskikbaar sal hê nie indien die staking voortgaan. De Cillia wou egter nie hierop kommentaar lewer nie.
"Beperkte bedrywighede sal vandag tydens die staking plaasvind en die bestuur sal al die nodige stappe doen om te verseker dat bedrywighede Saterdag soos normaalweg hervat kan word," het sy gesê.
Een staking wat mens niks aan kan doen as werkers weier om te praat. Wat se nut kan dit hulle dien?
Uiteinde sal wees om almal af te dank en nuwe werkers te bekom. Daar is baie werkloses wat al te graag sal wil werk.